[{"text_idx": "#000001", "text": "U\u0308levaade: Po\u0303lisrahvaste pa\u0308eva ta\u0308histati ka Venemaal"}, {"text_idx": "#000002", "text": "Vene Fo\u0308deratsioonis elavad enam kui 45 po\u0303lisrahva esindajad, suurem osa neist elab Po\u0303hjas, Siberis ja Kaug-Idas. 2015. aasta seisuga oli Vene Fo\u0308deratsioonis u\u0308le 316 000 po\u0303lisrahva hulka kuuluva inimese."}, {"text_idx": "#000004", "text": "Fenno-Ugria tegi kokkuvo\u0303tte rahvusvahelise po\u0303lisrahvaste pa\u0308eva ta\u0308histamisest Vene Fo\u0308deratsioonis \u2013 po\u0303lisrahvate assotsiatsiooni juht o\u0303nnitles po\u0303lisrahvaid, kuulutati va\u0308lja po\u0303lisrahvaste o\u0303iguste teemaline viktoriin ja korraldati karjala keele aktiivgrupi teejoomine."}, {"text_idx": "#000005", "text": "Vene Fo\u0308deratsiooni po\u0303lisrahvaste assotsiatsiooni president ja Vene riigiduuma liige Grigori Ledkov o\u0303nnitles po\u0303lisrahvaid ta\u0308htpa\u0308eva puhul. Ledkov ma\u0308rkis, et ta\u0308navu on see pidupa\u0308ev eriline, sest assotsiatsioon ta\u0308histab oma 30 juubelit. Ta u\u0308tles, et sel pa\u0308eval on kohane po\u0308o\u0308rduda ta\u0308nutundes vanemate poole, kes olid assotsiatsiooni asutamise juures, samuti po\u0303lisrahvaste esindajatest kultuuri- ja hariduseliidi poole, kes on aidanud po\u0303lisrahvastel traditsioone hoida. \u201cVeel aga peaksime sel juubeliaastal tervitama noori, kes on meie tulevik,\u201d so\u0303nas Ledkov. President soovis po\u0303lisrahvastele positiivseid mo\u0303tteid, edu, po\u0303ikpa\u0308isust ja tugevat tervist, et liikuda edasi nii, et tuleviku po\u0303lvkondade jaoks sa\u0308iliksid meie kombed ja keeled."}, {"text_idx": "#000006", "text": "9. augustil anti ka start netiviktoriinile, mis on mo\u0303eldud Vene Fo\u0308deratsiooni po\u0303lisrahvastele, et nad tunneksid paremini oma o\u0303igusi. Sellest andis teada Vene Fo\u0308deratsiooni inimo\u0303iguste ombudsman. Viktoriini ettevalmistuses osalesid aktiivselt Saha (Jakuudi) vabariigi, Neenetsi ja Ts\u030cukotka autonoomsete ringkondade inimo\u0303iguste ombudsmanid.Viktoriini eesma\u0308rgiks on noorte o\u0303igusteadvuse arendamine, kodaniku vastutuse ja aktiivse positsiooni formeerimine. Samuti kavatsetakse stimuleerida teadustegevust, kohaliku ja rahvusvahelise kogemuse arvestamist inimo\u0303iguste kaitsmise sfa\u0308a\u0308ris."}, {"text_idx": "#000007", "text": "Viktoriini tulemused tehakse teatavaks rahvusvahelisel inimo\u0303iguste pa\u0308eval, 10. detsembril."}, {"text_idx": "#000008", "text": "9. augsutil toimus Petroskois (vn Petrozavodsk) algatusru\u0308hma \u201eKarjala keelele ametlik staatus Karjalas\u201c eestvedamisel traditsiooniline pidustus KarjalaFest, mis oli samuti pu\u0308hendatud rahvusvahelisele po\u0303lisrahvaste pa\u0308evale ja Karjala Vabariigi suvera\u0308a\u0308nsusdeklaratsiooni 30. aastapa\u0308evale. Karjala Vabariik oli esimene Vene Fo\u0308deratsiooni kuuluv territoriaalne u\u0308ksus, kes vo\u0303ttis vastu suvera\u0308a\u0308nsusdeklaratsiooni."}, {"text_idx": "#000009", "text": "Koroonaviiruse to\u0303ttu toimus su\u0308ndmus karjala teejoomise vormis klubis \u201eJo\u0303ehobu\u201c. Need, kes kohale tulid, said teada palju huvitavat Venemaa po\u0303lisrahvaste kohta, samuti karjala rahvusliku hobuseto\u0303u taastamisest ning sellest, mis on kirjas suvera\u0308a\u0308nsusdeklaratsioonis. Ku\u0308lalistel oli vo\u0303imalik tutvuda karjalaste rahvuslike muusikainstrumentidega \u2013 jouhikko, kandle, metsasarve ja vilepilliga. Polina Vorobjova, kes on Kiz\u030ci muuseum-looduskaitseala folklorist ra\u0308a\u0308kis nii nende instrumentide ajaloost, kui ka ma\u0308ngis nendel. Ta esitas karjala rahvamuusikat ja viis la\u0308bi ka va\u0308ikese o\u0303pitoa, et ka osalejad saaksid neid pille proovida ja meloodiaid esitada. Eriti mo\u0303jusad aga olid tema esitatud karjala laulud, milles peegeldus po\u0303lisrahva kultuuri ilu ja kordumatus."}, {"text_idx": "#000010", "text": "Karjala u\u0308hiskondliku organisatsiooni Lu\u0308u\u0308dikarjalased esimees Liidia Konovalova ra\u0308a\u0308kis aga sellest, kuidas tegutseb lu\u0308u\u0308dikarjalaste etnokeskus Petroskois (vn Petrozavodsk), samuti tulilinnu muuseumist ja lu\u0308u\u0308dikarjala keele kurustest, mida seekord toetasid ka vabariigi vo\u0303imud. Karjala u\u0308hiskondliku liikumise Kalevala pa\u0308rand liider Julia Andrejeva aga jutustas selle organisatsiooni erinevatest projektidest, mis on seotud Karjala ajaloo ja traditsioonidega ning tekitavad huvi vabariigi vastu."}, {"text_idx": "#000011", "text": "9. augustil ta\u0308histati U\u0308RO po\u0303lisrahvaste pa\u0308eva, sest just sel pa\u0308eval, 1982. aastal, kogunes esmakordselt U\u0308RO po\u0303lisrahvaste esimene to\u0308o\u0308grupp."}, {"text_idx": "#000012", "text": "\u0413\u0440\u0438\u0433\u043e\u0440\u0438\u0438\u0306 \u041b\u0435\u0434\u043a\u043e\u0432 \u043e\u043f\u0443\u0431\u043b\u0438\u043a\u043e\u0432\u0430\u043b \u043f\u043e\u0437\u0434\u0440\u0430\u0432\u043b\u0435\u043d\u0438\u0435 \u0441 \u0414\u043d\u0435\u043c \u043a\u043e\u0440\u0435\u043d\u043d\u044b\u0445 \u043d\u0430\u0440\u043e\u0434\u043e\u0432 \u043c\u0438\u0440\u0430 (nazaccent.ru)\u0412 \u041c\u0435\u0436\u0434\u0443\u043d\u0430\u0440\u043e\u0434\u043d\u044b\u0438\u0306 \u0434\u0435\u043d\u044c \u043a\u043e\u0440\u0435\u043d\u043d\u044b\u0445 \u043d\u0430\u0440\u043e\u0434\u043e\u0432 \u043c\u0438\u0440\u0430 \u0441\u0442\u0430\u0440\u0442\u0443\u0435\u0442 \u043f\u0440\u0430\u0432\u043e\u0432\u0430\u044f \u0432\u0438\u043a\u0442\u043e\u0440\u0438\u043d\u0430 \u0423\u043f\u043e\u043b\u043d\u043e\u043c\u043e\u0447\u0435\u043d\u043d\u043e\u0433\u043e ()Karjalas ta\u0308histati po\u0303lisrahvaste pa\u0308eva ()9. augustil ta\u0308histatakse U\u0308RO po\u0303lisrahvaste pa\u0308eva"}, {"text_idx": "#000016", "text": "Jaak Prozes Fenno-Ugria no\u0303unik 8. juunil ta\u0308histab Karjala oma autonoomia 100. aastapa\u0308eva, paraku ja\u0308a\u0308vad pandeemiaohu to\u0303ttu ko\u0303ik pidustused a\u0308ra. Ka need, mis plaanitud 5. septembrile. ..."}, {"text_idx": "#000018", "text": "25. mail emiteeris Vene pank Karjala vabariigi 100. juubelisu\u0308nnipa\u0308eva puhul kolmerublase mu\u0308ndi."}, {"text_idx": "#000019", "text": "MTU\u0308 Fenno-Ugria Asutus u\u0308hendab Eesti organisatsioone ja asutusi, kes teevad koosto\u0308o\u0308d meie ho\u0303imurahvastega \u2013 soome-ugri ja samojeedi rahvastega. Fenno-Ugria loodi 1927. aastal ning taastati 1991. aastal."}]